Publication: Magyar Közlöny
Issue: MK-1998-43 (Year: 1998, Number: 43)
Era: 1990-2004
Section: a 105/1998. (V. 23.) Korm. rendelethez
Paragraph Index: 535

5. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — aláírások, gyakorlati jegyek megszerzéséből, vizsgákból — kollokvium, szigorlat, nyelvvizsga —, szakmai gyakorlatok elvégzéséből, szakdolgozat elkészítéséből, valamint záróvizsga letételéből tevődik össze. 5.1. Kötelező szigorlati tárgyak Az általános zenetörténetet, a művelődéstörténetet és a világirodalom-történetet átfogó komplex szigorlat, az egyetemes és magyar tánctörténetet, valamint az egyetemes színháztörténetet átfogó komplex szigorlat, továbbá az általános és táncesztétika. 5.2. A szakdolgozat Önálló munkán alapuló műelemzés, műbírálat, kritika; valamely koreográfus, táncművész vagy társulat értékelése, amely a hallgató alapos tárgyi ismereteit bizonyítja. 5.3. A záróvizsga 5.3.1. A záróvizsgára bocsátás feltételei A tantervben előírt követelmények, különösen — a három szigorlat, — középfokú állami — vagy azzal egyenértékű — nyelvvizsga egy idegen nyelvből, — a szakdolgozat. 5.3.2. A záróvizsga részei — Szóbeli elméleti vizsga, amely a szakelméleti stúdiumok anyagából tevődik össze. — A szakdolgozat megvédése, melynek során a vizsgázó számot ad széles körű tánctudományi felkészültségéről, szellemi igényességéről, valamint elemző- és íráskészségéről is. 5.3.3. A záróvizsga eredménye A szakdolgozatra, a védésre és a szóbeli vizsgára kapott érdemjegyek számtani közepe. TÁNCPEDAGÓGUS SZAK

Source: https://magyarkozlony.hu/hivatalos-lapok/389398b7996f8e260d397e869ff09d82f3930003/dokumentumok/0e8915aebd898e1945226a56b68b4f85df56cf88/letoltes